

REPUBLIKA HRVATSKA

SPLITSKO DALMATINSKA ŽUPANIJA

OPĆINA GRADAC

OPĆINSKO VIJEĆE

KLASA: 021-05/20-01/26

URBROJ: 2147-04-01-20-13

Gradac, 25. veljače 2020. godine

Na temelju odredbi članka 48. stavka 4. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) i članka 21. Statuta Općine Gradac („Službeni glasnik“ broj 79/09, 01/13, 02/13), Općinsko vijeće Općine Gradac na prijedlog općinskog načelnika, na svojoj 26. sjednici održanoj 25. veljače 2020. godine donijelo je

**ODLUKU**

**o Izmjeni Odluke o mjerilima za utvrđivanje cijene usluga Dječjeg vrtića “Gradac“**

**Članak 1.**

Članak 5. Odluke o mjerilima za utvrđivanje cijene usluga Dječjeg vrtića “Gradac“

(„Službeni glasnik“ broj 21/17) mijenja se i glasi:

***„Članak 5.***

*Mjesečno sudjelovanje roditelja-korisnika usluga s prebivalištem na području Općiine Gradac u punoj mjesečnoj cijeni usluga vrtića, utvrđeno u članku 4. ove Odluke, smanjuje se kako slijedi:*

* *roditelj-korisnik usluga koji je korisnik stalne novčane pomoći na temelju rješenja Centra za socijalnu skrb oslobađa se u potpunosti obveze plaćanja usluge vrtića,*
* *roditelju-korisniku usluga vrtića iznos sudjelovanja u mjesečnoj cijeni usluga smanjuje se, i to: za drugo dijete za 30%, za treće dijete za 60%, a za četvrto i svako sljedeće dijete za 100%, pod uvjetom da su sva djeca članovi istog kućanstva, bez obzira na starost djece te da li su djeca istovremno upisana u vrtić,*
* *roditelju-korisniku usluga ukoliko je aktivni član Dobrovoljno vatrogasnog društva Gradac ili Drvenik, te za branitelje Domovinskog rata mjesečna cijena usluge smanjuje se za 30%,*
* *za dane kada dijete odsustvuje iz vrtića zbog bolesti, o čemu roditelj-korisnik usluga dostavlja liječničku potvrdu, iznos dnevnog sudjelovanja u mjesečnoj cijeni usluga vrtića smanjuje se do 50% ako dijete ne ide u vrtić preko 7 dana,*
* *za mjesece kada dijete boravi u vrtiću do najviše 3 sata dnevno zbog opservacije i utvrđivanja teškoća u njegovu razvoju, iznos sudjelovanja u mjesečnoj cijeni usluga vrtića smanjuje se za 70%.*

*Za dijete koje ne pohađa vrtić, a nema opravdani razlog (liječnička potvrda, korištenje godišnjeg odmora roditelja) plaća se puna mjesečna cijena programa.“*

**Članak 2.**

Sve ostale odredbe Odluke ostaju na snazi neizmijenjene.

**Članak 3.**

Ova Odluka stupa na snagu osmog dana od dana objave u Službenom glasniku, službenom glasilu Općine Gradac.

Predsjednica

Općinskog vijeća Općine Gradac

Monika Stipić



REPUBLIKA HRVATSKA

SPLITSKO-DALMATINSKA ŽUPANIJA

OPĆINA GRADAC

OPĆINSKI NAČELNIK

Gradac, 15.veljače 2020.godine

**OPĆINSKO VIJEĆE OPĆINE GRADAC**

Na temelju članka 40. Statuta Općine Gradac („Službeni glasnik“ broj 06/18-pročišćeni tekst )

podnosim općinskom vijeću Općine Gradac na razmatranje i usvajanje Odluku o izmjeni Odluke o mjerilima za utvrđivanje cijene usluga Dječjeg vrtića “Gradac“

**PRAVNA OSNOVA ZA DONOŠENJE ODLUKE:** Članak 48. stavak 4. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19)

**Obrazloženje**

Člankom 48. stavkom 4. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) propisano je da dječji vrtić, koji je osnovala jedinica lokalne i područne (regionalne) samouprave, naplaćuje svoje usluge od roditelja-korisnika usluga, sukladno mjerilima koja utvrđuje predstavničko tijelo te jedinice, osim programa predškole koji je za roditelje besplatan.

U prilogu dostavljam prijedlog izmjene važeće Odluke o mjerilima za utvrđivanje cijene usluga Dječjeg vrtića “Gradac“ („Službeni glasnik“ broj 21/17), kojom se mijenja članak 5. kojim su propisani kriteriji za smanjivanje cijene koju podmiruju roditelji-korisnici usluga.

OPĆINSKI NAČELNIK

Matko Burić